hotchpotch/miracl-hf-unified huggingface dataset:
লাচিত বরফুকন
লাচিত বরফুকন () আহোম সাম্রাজ্যের সাহসি ও পরাক্রমী সেনাপতি ছিলেন। ১৬৬৯ সনে তিনি আহোম সেনার দ্বারা বিশাল মোগল সেনা বাহিনীকে পরাজিত করে মোগল সাম্রাজ্যকে চিরকালের জন্য আসাম থেকে দূর করে দিয়েছিলেন। শরাইঘাটের যুদ্ধের পরাক্রমের জন্য আসামের ইতিহাসে লাচিত বরফুকনের নাম উজ্জ্বলিত হয়ে আছে। লাচিত বরফুকনের বীরত্বের প্রতি সম্মান জানিয়ে প্রতিবছর ২৪ নভেম্বর তারিখ অসমে লাচিত দিবস পালন করা হয়।
রাজপরিবারে জন্ম হওয়ার জন্য লাচিত সামরিক ও অসামরিক দুই ধরনের শিক্ষা পেয়েছিলেন। শৈশবে তিনি কর্মনিষ্ঠা, কর্তব্য পরায়ন ও সততার গুন পেয়েছিলেন। লাচিতের পিতার নাম মোমাই তামুলী বরবরুয়া। লাচিত বরফুকনের প্রকৃত নাম ছিল লাচিত বরবরুয়া। আহোম সাম্রাজ্যে মূখ্য সেনাপতিকে "বরকুকন" উপাধী দেওয়া হত। লাচিত প্রথম "ঘোড়া বরুয়া" উপাধী পেয়েছিলেন কারণ তিনি প্রথম অবস্থায় দুর্দান্ত ঘোড়া বশে নিপুন ছিলেন। তারপর তিনি দুলীয়া বরবরুয়া, শিমুলগুরীয়া ফুকন, দোলাকাষরীয়া ফুকন উপাধী পেয়েছিলেন। অবশেষে তিনি রাজা চক্রধ্বজ সিংহ কর্তৃক “ বরফুকন” উপাধী পেয়েছিলেন। আহোম রাজা চক্রধ্বজ সিংহ শরাইঘাট যুদ্ধের সেনাপতি হিসেবে লাচিত বরফুকনকে নিযুক্ত করেছিলেন। তিনি লাচিতকে উপহারস্বরুপ স্বর্ণ তরোয়াল (আহোম ভাষায় হেং দাং) ও পারম্পরিক বস্ত্র প্রদান করেছিলেন। 
শরাইঘাট যুদ্ধের সময় লাচিত মোগলদের বাধা দেওয়ার উদ্দেশ্যে আহোম সেনাদের একটি উচু দেওয়াল নির্মাণ করার আদেশ দিয়েছিলেন। লাচিতের মামা এই দেওয়াল নির্মাণের দ্বায়িত্বে ছিলেন। লাচিতের মামার অলস ভাবের জন্য পর্যাপ্ত সময়ে দেওয়াল নির্মাণের কাজ সমাপ্ত করতে পারেন নাই। পর্যাপ্ত সময়ে নির্মাণের কাজ অসম্পূর্ন দেখে তিনি মামার শিরশ্ছেদ করেন। মামার শিরশ্ছেদ করার সময় লাচিতের উক্তি ছিল “দেশতকৈ মোমাই ডাঙর নহয়” অনুবাদ: জন্মভূমি থেকে মামার স্থান বড় না। 
শরাইঘাট যুদ্ধ আহোম সেনাপতি লাচিত ররফুকনের নেতৃত্বে ও মোগল সেনাপতি রাম সিংহের নেতৃত্বে অসমের গুয়াহাটিতে হয়েছিল। আহোম সেনার তুলনায় মোগল সেনারা বেশী শক্তিশালী ছিল কিন্তু গোরিলা যুদ্ধ কৌশলের ফলে মোগলেরা এই যুদ্ধে পরাজিত হয়েছিল। যুদ্ধে অসফল হওয়ায় মোগল সেনাপতি রাম সিংহ লাচিতের বিরুদ্ধে ষড়যন্ত্র করেছিলেন। রাম সিংহ আহোম রাজা চক্রধ্বজ সিংহকে একটি পত্র প্রেরন করেছিলেন যেখানে লেখা ছিল যে লাচিত ১ লক্ষ টাকার বিনিময়ে গুয়াহাটিতে মোগল সাম্রাজ্য স্থাপনের অনুমতি দিয়েছেন। কিন্তু রাম সিংহের প্রচেষ্টা অসফল হয়েছিল কারণ রাজা চক্রধ্বজ লাচিতের সততা ও নিষ্ঠার প্রতি পূর্ন বিশ্বাস করিতেন ও আহোম সাম্রাজ্যের প্রধান মন্ত্রী অতন বুরাগোহাই রাম সিংহের ষড়যন্ত্র বুঝতে পেরে রাজাকে এই বিষয়ে অবগত করিয়েছিলেন। মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০ অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল। মোগল সেনার বিরুদ্ধে আহোম সেনারা দুর্বল হওয়ায় আহোম সেনারা জয়লাভের আশা বাদ দিয়ে পিছিয়ে যাওয়ার প্রচেষ্টা করেছিল। নিজ সেনাকে পিছিয়ে যাওয়া দেখে সেনাপতি লাচিত বরফুকন বলেছিলেন, “তোমরা যদি পিছিয়ে যেতে চাও, যাও কিন্তু স্বর্গদেও আমাকে আদেশ করেছেন, আমি মৃত্যুর আগ মূহর্ত পর্যন্ত লড়ব, তোমরা স্বর্গদেওকে বলবা আমি জীবনের অন্তিম নিশ্বাস পর্যন্ত যুদ্ধ করেছি। লাচিতের এই বানি আহোম সেনার মধ্যে উত্তেজনা জাগায় ও সাহসের সঙ্গে যুদ্ধ করে অবশেষে মোগল সেনাকে পরাস্ত করে।
শরাইঘাট যুদ্ধের সময় লাচিতের জ্বর হয়েছিল কিন্তু বীর লাচিত ভ্রূক্ষেপ না করে যুদ্ধ চালিয়ে গিয়েছিলেন। শরাইঘাট যুদ্ধ জয়ের কিছুদিন পর জ্বরে লাচিত বরফুকনের মৃত্যু হয়।
মহোহো
মহোহো নামনি অসমে প্রচলিত উৎসব। বিশেষকরে কামরূপ, নলবারী, বরপেটা,দরং, গোয়ালপারা এইসব অঞ্চলে ইহার প্রচলন বেশি দেখা যায়। মহোহো স্থানভেদে মহখুন্দা ও গোয়ালপারা জেলায় এউরি বা ওরি নামে প্রচলিত। 
অগ্রহায়ণ মাস কৃষকের গুরুত্বপূর্ন মাস। এই মাসে ক্ষেতে ধান পাকে। অগ্রহায়ণ মাসের পূর্ণিমা রাত্রে এই উৎসব পালন করা হয়। এই উৎসব উৎযাপন করার মূল উদ্যেশ্য হল গৃ্হ থেকে মশা ও ক্ষেত থেকে কীট ও পতঙ্গ নির্মূল করা। এই উৎসবের মাধ্যমে কৃষকেরা ফসল ভা’ল হওয়ার আশির্বাদ পায়। এই উৎসবের পড়ের দিন ফসল কাটা হয়। 
অগ্রহায়ণ মাসের পূর্নিমা রাত্রে মহোহো গান গাওয়া দল টেঙোন নিয়ে গ্রামের প্রিতিটি ঘড়ে মহোহো গীত গায়। প্রতিটি মহোহো দলে একজন দলপতি থাকেন। দলপতি গানের প্রথম ছড়া গায় তারপর বাকী সদস্যেরা গানের দ্বিতীয় ছড়া সমবেত ভাবে গায়। গীতের শেষে গৃহস্থেরা মহোহো দলকে সামর্থ অনুযায়ী চাউল বা টাকা দেন।
শারী হৌ শারী হৌ ।
কণা-কুঁজা এফাল হৌ ।।
কণা-কুঁজা ধোঁয়া খোয়া ।
ওজা মাতো বরের পুয়া ।।
লাউর মাত ঝিলাও লাওঁ ।
সক্খায়া নিন্ পালাওঁ ।।
নিন্খিনি হাচারে ।
চকুটিপা নাচারে ।।
কুপ্তি কুপ্তি হাউরা কুপ্তি
আলির মূরত নল্বা বাহা ।
ফর্ব্বাৎ ডালি মাইর্বো ডিমাযুরি ভাইঙ্বো
চানাক লেগি নক্রিবা আশা ।
অ’ দাদা, চানাক লেগি নক্রিবা আশা ।।
অ’হোহো মহোহো ।
মহ খেদবা টাকান লৌ ।।
মহে বুলে মল্লু দে ।
টেপল পুরা খালু দে ।।
টেপলত নহ’ল নুন ।
চাউল লাগে দুণ দুণ ।।
বাঁহর পাত চিকিমিকি ।
আমাক নাংগে আধলি-সিকি ।।
বাঁহর পাত পকা ।
আমাক লাগে টকা ।।
অ’ হরি অ’রাম
অ’হোহো মহোহো
মহ খেদ্‌বা যাউং যো ।।
মহে বুলে মল্লু দে
তেপর মূরা খালু দে ।।
তেপরত নহল লোণ
চাউল লাগে দোণ দোণ ।।
সেই চাউলেদি নভ্‌রিল ডুনি
আইথের ঘড় লরিচরি ।।
আইথের ঘরত পকা জামুক
জাপ দি আহে আমার ভালুক ।।
বাহর পাত চিকিমিকি
আমাক লাগে বগা সিকি ।।
হ্যামস্ট্রিং
হ্যামস্ট্রিং বলতে ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনাস,বাইসেপ্স ফিমোরিস) দ্বারা সংকুচিত ৬টি তন্তু কে বোঝায়।এই পেশীগুলো হাঁটু সংকোচন এবং নিতম্ব প্রসারণ করে।
ঊরুর পিছনের তিনটি পেশী (সেমিটেন্ডিনোসাস,সেমিমেমব্রেনোনা্‌স,বাইসেপ্স ফিমোরিস(লম্বা ও খাটো শীর্ষ)) হাঁটু ভাজ করে,যেখানে বাইসেপ্স ফিমোরিসের খাটো শীর্ষ ছাড়া বাকিগুলি নিতম্ব প্রসারণ করে।তিনটি 'প্রকৃত' হ্যামস্ট্রিং নিতম্ব সন্ধি এবং হাঁটু উভয়কেই অতিক্রম করে ,যেখানে বাইসেপ্স ফিমোরিসের খাটো শীর্ষ শুধু হাঁটুকে অতিক্রম করে।এজন্যে একে মাঝে মাঝে হ্যামস্ট্রিং এর অন্তর্বর্তী ধরা হয় না।
অ্যাডাক্টর ম্যাগনাস এর কিছু অংশ হ্যামস্ট্রিং এর অন্তর্বর্তী ধরা হয়।
হ্যামস্ট্রিং হাঁটু এবং নিতম্বের উপর কাজ করে।
সেমিটেন্ডিনোসাস এবং সেমিমেমব্রেনোনাস হাঁটু সংকোচন, নিতম্ব সন্ধির প্রসারণ, হাঁটুতে পায়ের মধ্যবর্তী ঘূর্ণন করে।
হাঁটা শুরুর সময় নিতম্ব সন্ধির প্রসারণ (লম্বা শীর্ষ) এবং হাঁটু সংকোচন, পার্শ্ববর্তী ঘূর্ণন (যখন হাঁটু সঙ্কুচিত থাকে) ,উভয়ই বাইসেপ্স ফিমোরিস করে।
হ্যামস্ট্রিং পেশী হাঁটা,দৌড়া,লাফ দেয়ার মত দৈনন্দিন গুরুত্বপূর্ণ কাজ করে।
অ্যাথলেটরা প্রায়ই হ্যামস্ট্রিং ইনজুরির শিকার হয়ে থাকে।
হ্যামস্ট্রিং পেশীর ইমেজিং বা চিত্রায়ন আল্ট্রাসাউন্ড কিংবা MRI দ্বারা করা হয়। বাইসেপ্স ফিমোরিস সবচেয়ে বেশি ক্ষতিগ্রস্ত হয়।এরপর সেমিটেন্ডিনোসাস।সেমিমেমব্রেনাস খুব অল্পই ইনজুরির কবলে পড়ে।যাদের হ্যামস্ট্রিং পেশীর চোট দৈর্ঘ্যে ৬০ মিমি এর বেশি,তাদের পুনরায় হ্যামস্ট্রিং ইনজুরি হবার সম্ভাবনা আছে।
সেমিটেন্ডিনোসাস এর পেশীতন্তু সম্মুখ ক্রুসেট লিগামেন্ট কে স্থানান্তর করে ,যা হাঁটুর চারটি গুরুত্বপূর্ণ লিগামেন্টের একটি।
হ্যামস্ট্রিং শব্দের "হ্যাম" মূলত হাঁটুর পিছনের চর্বি এবং পেশীকে এবং "স্ট্রিং" মূলত পেশিতন্তু বোঝায়। এইভাবে, হ্যামস্ট্রিং বলতে পেশিতন্তু হাঁটুর পিছন যেকোন দিকে অনুভূত হওয়াকে বোঝায়।
উসমানীয় সাম্রাজ্যের সংসদ
উসমানীয় সাম্রাজ্যের সংসদ (, "Genel Parlamento") ছিল উসমানীয় সাম্রাজ্যে প্রতিনিধিত্বমূলক গণতন্ত্র প্রতিষ্ঠার প্রথম প্রচেষ্টা। এটি ছিল দ্বিকক্ষ বিশিষ্ট সংসদ যা উচ্চকক্ষ (সিনেট, মজলিস ই আয়ান) ও নিম্নকক্ষ (চেম্বার অব ডেপুটি, মজলিস ই মেবুসান) নামক ভাগে বিভক্ত ছিল। ১৮৭৬ খ্রিষ্টাব্দে এটি প্রথমবার গঠিত হয় এবং ১৮৭৬ পর্যন্ত তা বহাল থাকে। এসময় দ্বিতীয় আবদুল হামিদ সংসদ বিলুপ্ত করেন। দ্বিতীয় সাংবিধানিক যুগে তা কিছু সংস্কারের মাধ্যমে পুনরায় যাত্রা শুরু করে এবং মিত্রপক্ষের ইস্তানবুল অধিকারের সময় ধরে ১৯২২ এ সাম্রাজ্য বিলুপ্ত হওয়া পর্যন্ত তা বজায় ছিল। এর উত্তরাধিকারী হিসেবে সাবেক উসমানীয় আইনসভার সদস্যদের গ্র্যান্ড ন্যাশনাল এসেম্বলি গঠিত হয়।
দেব্রেচেন
দেব্রেচেন (হাঙ্গেরীয় ভাষায়: Debrecen; ) হাঙ্গেরির দ্বিতীয় বৃহত্তম শহর। এটি হাঙ্গেরির উত্তরের সমতলীয় অঞ্চলের আঞ্চলিক কেন্দ্র। ১৮শ শতকে এটি হাঙ্গেরির সবচেয়ে বড় শহর ছিল। এটি হাঙ্গেরির অন্যতম গুরুত্বপূর্ণ সাংস্কৃতিক কেন্দ্র। ১৮৪৮ থেকে ১৮৪৯ সালে হাঙ্গেরীয় বিপ্লবের সময় এটি দেশটির রাজধানী ছিল। এছাড়া দ্বিতীয় বিশ্বযুদ্ধের শেষের দিকেও এটি রাজধানী ছিল।
১৫৩৮ সালে বিখ্যাত ক্যালভিনিস্ট কলেজ স্থাপন ও সংস্কারের ফলে ১৬শ শতাব্দী থেকে দেব্রেচেন হাঙ্গেরির প্রধান সাংস্কৃতিক ও বুদ্ধিবৃত্তিক কেন্দ্র হিসেবে প্রতিষ্ঠা পায়। কলেজটি একসময় বিশ্ববিদ্যালয়ে রূপান্তরিত হয়। কমিউনিস্টদের ক্ষমতালাভের কারণে ১৯৪৯/১৯৫০ সালে বিশ্ববিদ্যালয়টির বেশ কয়েকটি বিভাগ বন্ধ হয়ে যায়। এছাড়া সেসময় অনেক শিক্ষার্থী ও শিক্ষককে বিশ্ববিদ্যালয় থেকে সরিয়ে ফেলা হয়। বর্তমানে এটি দেব্রেচেন বিশ্ববিদ্যালয় নামে পরিচিত। এছাড়া বিশ্ববিদ্যালয়টির মূল ভবন এর স্থাপত্যশৈলীর জন্য সুপরিচিত। এই বিশ্ববিদ্যালয়টি ইউরোপের অন্যতম গবেষণাকেন্দ্রিক বিখ্যাত বিশ্ববিদ্যালয়।
দেব্রেচেন এর সঙ্গীত পরিবেশের জন্যেও বিখ্যাত। হাঙ্গেরির অন্যতম জনপ্রিয় রক ব্যান্ড ট্যাঙ্কসাপডা দেব্রেচেনভিত্তিক। এই শহরে একটি সঙ্গীত বিদ্যালয় রয়েছে, যেখানে অনেক শিক্ষার্থী সঙ্গীট বিষয়ে অধ্যায়ন করে। বছরের বিভিন্ন সময় দেব্রেচেন বিভিন্ন উৎসব-অনুষ্ঠান আয়োজিত হয়।
দেব্রেচেন-এর ফুটবল ক্লাব, দেব্রেচেনি ভিএসসি সাপ্রতিককালে হাঙ্গেরির সবচেয়ে সফল ফুটবল ক্লাব। ২০০৪ থেকে ২০১২ পর্যন্ত প্রত্যেক মৌসুমে ক্লাবটি হাঙ্গেরির জাতীয় চ্যাম্পিয়নশিপ জয় করেছে। দেব্রেচেনে রয়েছে একটি ১০০০০ সিটের ধারণক্ষমতা বিশিষ্ট স্টেডিয়াম। এছাড়া এখানে একটি নতুন বৃহৎ স্টেডিয়াম নির্মাণের পরিকল্পনাও গ্রহণ করেছে স্থানীয় সরকার। ২০১৪ সালের মার্চে এটি উন্মুক্ত করা হয়। 
দেব্রেচেন সাপ্রতিককালে বেশ কয়েকটি খেলাধূলার আন্তর্জাতিক প্রতিযোগিতা আয়োজন করেছে।
দক্ষিণ কোরিয়ার প্রদেশ
প্রদেশ হল দক্ষিণ কোরিয়ার প্রথম-পর্যায়ের প্রশাসনিক বিভাগ। দক্ষিণ কোরিয়ায় ৯টি প্রদেশ রয়েছে: উত্তর চুংচেয়ং, দক্ষিণ চুংচেয়ং, গাংওয়ান, গিয়েওনগি, উত্তর গিয়েওংসাং, দক্ষিণ গিয়েওংসাং, জেজু দ্বীপ, উত্তর জেওলা এবং দক্ষিণ জেওলা।
দক্ষিণ কোরিয়ার স্থানীয় প্রশাসনিক অঞ্চলসমূহের ইতিহাস সময়ের সাথে সাথে পরিবর্তিত হয়েছে। তবে তিন স্তরের মূল প্রশাসনিক কাঠামো গোজোং সাম্রাজ্যের সময় দক্ষিণ কোরিয়ায় প্রতিষ্ঠিত হয়।
দুই ধরণের প্রদেশ দক্ষিণ কোরিয়ায় রয়েছে: প্রদেশ, বিশেষ স্বায়ত্বশাসিত প্রদেশ। প্রদেশ হল দেশটির সর্বোচ্চ প্রশাসনিক অঞ্চল। দক্ষিণ কোরিয়ায় বিশেষ স্বায়ত্বশাসিত প্রদেশ হল যে প্রদেশের প্রাদেশিক সরকার অর্থনৈতিক ও রাজনৈতিকভাবে অন্যান্য সাধারণ প্রদেশের চেয়ে অধিক স্বাধীনতা ভোগ করে। জেজু দ্বীপ দক্ষিণ কোরিয়ার একমাত্র বিশেষ স্বায়ত্বশাসিত প্রদেশ।
আইএসও ৩১৬৬-২:কেআর
আইএসও ৩১৬৬-২:কেআর আইএসও এর একটি মান যা দক্ষিণ কোরিয়ার উপবিভাজনগুলির জন্য কোড সংজ্ঞায়িত করে। স্ট্যানডারডাইজেশন ইন্টারন্যাশনাল অর্গানাইজেশন (আইএসও) দ্বারা প্রকাশিত আইএসও ৩১৬৬ মানের অংশ, যা আইএসও ৩১৬৬-১-এ কোড করা সমস্ত দেশের প্রধান উপবিভাজনগুলির (যেমন, প্রদেশ বা রাজ্যে) নামগুলি জন্য কোড সংজ্ঞায়িত করে।
বর্তমানে দক্ষিণ কোরিয়ার, আইএসও ৩১৬৬-২ কোড ১টি রাজধানীর মেট্রোপলিটন শহর, ৬টি মেট্রোপলিটন শহর, এবং ৯টি প্রদেশের জন্য সংজ্ঞায়িত করা হয়েছে।
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল KR, দক্ষিণ কোরিয়ার আইএসও ৩১৬৬-১ আলফা-২ কোড। দ্বিতীয় অংশে দুটি সংখ্যা নিম্নলিখিত ভাবে:
উপবিভাজগুলোর নাম আইএসও ৩১৬৬-২ মান হিসাবে তালিকাভুক্ত করা হয় যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।
বাগদাদের বৃত্তাকার শহর
বাগদাদের বৃত্তাকার শহর হল বাগদাদের মূল প্রানকেন্দ্র। আব্বাসীয় খলিফা আল মনসুর ৭৬২-৭৬৭ খ্রিষ্টাব্দে আব্বাসীয় রাজধানী হিসেবে এটি স্থাপন করেন। আব্বাসীয় সময়ে এর নাম ছিল শান্তির শহর (আরবি: "মদিনাতুস সালাম") বাইতুল হিকমাহ নামক বিখ্যাত গ্রন্থাগার এখানে অবস্থিত ছিল।
আবদুল্লাহ ইবনে মাসউদ
আব্দুল্লাহ ইবনে মাসউদ, ( ), ছিলেন ইসলামের নবী মুহাম্মদের (স) একজন সাহাবী বা সাথী। তিনি আবু আব্দুল্লাহনামেও পরিচিত ছিলেন।মুহাম্মদ (স) মক্কায় ইসলাম প্রচার শুরু করার পর প্রথম দিকের ইসলাম গ্রহণকারীদের মধ্যে তিনি একজন। তিনি ৫৯৪ সালের দিকমক্কার তামিম গোত্রে জন্মগ্রহণ করেন।
৬৬২ সালে তিনি কুফার কাজি হিসেবে নিযুক্ত হন।
কোলা সুপারডিপ বোরহোল
কোলা সুপারডিপ বোরহোল (, "Kolskaya sverkhglubokaya skvazhina") হল সাবেক সোভিয়েত ইউনিয়নের একটি বৈজ্ঞানিক খনন প্রকল্পের নাম। এই খননকাজটি করা হয়েছিল বর্তমান রাশিয়ার পেচেংস্কি জেলার কোলা উপদ্বীপে। খননকাজ প্রকল্পটির উদ্দেশ্য ছিল কৃত্রিমভাবে পৃথিবীর কেন্দ্রের দিকে যতদূর সম্ভব হয় খনন করা। ১৯৭০ সালের ২৪শে মে প্রথমে উরালমাস-৪ই ড্রিলিং রিগ ব্যবহার করে খনন কাজটি শুরু করা হয়েছিল, পরবর্তিতে উরালমাস-১৫০০০ সিরিজের রিগ ব্যবহার করা হয়েছিল। কেন্দ্রীয় বোরহোল থেকে কয়েকটি শাখা বোরহোলও খনন করা হয়েছিল কাজের সুবিধার্থে। গভীরতম এসজি-৩ প্রকল্পটি ১৯৮৯ সালে ১২,২৬২ মিটার (৪০,২৩০ ফুট) গভীরতায় পৌঁছায় এবং এখনও পর্যন্ত এটিই পৃথিবীতে মানুষের তৈরি সবচেয়ে গভীর কৃত্রিম পয়েন্ট।
দুই দশক ধরে গভীরতার পরিমাপে এবং বোরের বিচারে এটিই ছিল পৃথিবীর সবচেয়ে বড় বোরহোল, কিন্তু ২০০৮ সালে কাতারের আল শাহীন তেল খনির গভীরতা পরিমাপ করা হয় এবং ২০১১ সালে রাশিয়ার শাখালিন দ্বীপের উপকূলবর্তী শাখালিন-আই ওডোপ্টু ওপি-১১ এর দৈর্ঘ্য পরিমাপ করা হয় ।
খননের প্রধান টার্গেট ধরা হয়েছিল । ১৯৭৯ সালের ৬ই জুন গভীরতার বিশ্ব রেকর্ডটি ভেঙে যায়। রেকর্ডটি ছিল যুক্তরাষ্ট্রের ওয়াশহিতা কাউন্টির বের্থা রোজার হোল-এর। ১৯৮৩ সালে খনন কাজটি গভীরতায় পৌঁছায় এবং তখন ঘটনাটি উদ্‌যাপনের জন্য এক বছরের জন্য খনন বন্ধ রাখা হয়েছিল। এই অলস সময়টি ২৭শে সেপ্টেম্বর ১৯৮৪ সালে খননের মাধ্যমে ভাঙার চেষ্টা করা হয়েছিল, কিন্তু হঠাৎ করেই সেকশনের ড্রিলিং স্ট্রিংটি কূপের মধ্যে পড়ে যায় এবং এটি কূপের রাস্তা বন্ধ করে দেয়। পরবর্তিতে গভীরতা থেকে পুনরায় খনন শুরু করা হয়েছিল।
১৯৮৯ সালে গর্তটি গভীর পর্যন্ত পৌঁছায়। একই বছরে ধারণা করা হয়েছিল গর্তের গভীরতা ১৯৯০ সাল নাগাদ -এ এবং ১৯৯৩ সাল নাগাদ -এ পৌঁছাবে। যাইহোক, এরকম গভীরতায় সাধারণ ধারনা তাপমাত্রার চেয়ে বেশি তাপমাত্রা থাকায় খনন কাজ চালিয়ে যাওয়া সম্ভব হয়নি এবং ১৯৯২ সালে খনন কাজটি বন্ধ হয়ে যায়। প্রকল্পটি যদি চালিয়ে যাওয়া যেত তাহলে পর্যন্ত খনন করতে তাপমাত্রার সাথে মোকাবিলা করতে হত যেখানে ড্রিলিং বিটই আসলে কোন কাজে আসবে না।
আনোয়ার পাশা (দ্ব্যর্থতা নিরসন)
আনোয়ার পাশা শিরোনামে নিম্নোক্ত নিবন্ধগুলো রয়েছে:
জন ডেনভারের ডিস্কতালিকা
এ পাতাটি লোক সংগীতশিল্পী জন ডেনভারের বিস্তারিত ডিস্কতালিকা। দ্য মিচেল ট্রিও সহযোগ তাঁর প্রথম অ্যালবাম স্টুডিও অ্যালবাম বিভাগ তলিকায় পৃথক অবস্থায় রয়েছে এবং স্টুডিও অ্যালবাম, লাইভ অ্যালবাম, ক্রিসমাস অ্যালবাম, এবং সংকলন অ্যালবামসমূহ দশক অনুযায়ী তালিকায়ন করা হয়েছে। এছাড়াও এগুলোর বিক্রয় তথ্যের প্রশংসাপত্রও যুক্ত রয়েছে।
জাখসেন
জাখসেন ( ) জার্মানির ষোলটি অঙ্গরাজ্যের একটি। এই রাজ্যের সীমানায় রয়েছে ব্র্যান্ডেনবুর্গ, জাখসেন-আনহাল্ট, থুরিনগিয়া এবং বাভারিয়া। এছাড়া পোল্যান্ড এবং চেক প্রজাতন্ত্র রয়েছে এর সীমানায়। জাখসেনর রাজধানী ড্রেসডেন। আয়তনের দিক থেকে এটি জার্মানির দশম বৃহত্তম রাজ্য। এর আয়তন ১৮,৪১৩ বর্গ কিলোমিটার এবং জনসংখ্যা ৪.৩ মিলিয়ন। জনসংখ্যার দিক থকে এটি ষষ্ঠ বৃহত্তম রাজ্য।
অতীতে জাখসেন ইউরোপের জার্মান ভাষা ব্যবহৃত হয়, এমন অঞ্চলে অবস্থিত ছিল। এর ইতিহাস একশত বছরেরও বেশি সময় ধরে রচিত। এটি মধ্যযূগীয় ডাচি, পুণ্য রোমান সাম্রাজ্যের ইলেক্টোরেট, একবার স্বতন্ত্র রাজ্য এবং দুইবার প্রজাতন্ত্র ছিল
বর্তমান জাখসেন রাজ্যের সীমানা পুরনো জাখসেনর থেকে আলাদা। পুরনো জাখসেনতে জ্যাক্সোন্সরা বাস করতো। পুরনো জাখসেনর এলাকা থেকে বর্তমান জার্মানির লোয়া জাখসেন এবং জাখসেন-আনহাল্ট প্রতিষ্ঠিত হয়েছে।
জাখসেনর অর্থনীতি সাবেক পূর্ব জার্মান রাজ্যগুলোর মধ্যে অন্যতম শক্তিশালী। ২০১০ সালে জাখসেনর অর্থনৈতিক প্রবৃদ্ধি ছিল ১.৯%। কিন্তু টা সত্ত্বেও জাখসেনতে বেকারত্ব বিদ্যমান। এখানে বিনিয়োগ অপেক্ষাকৃত কম। জাখসেনর প্রকাশনা ও পোর্সেনিল শিল্প প্রসিদ্ধ। স্থানীয় সরকার জাখসেনর পর্যট শিল্পের বিকাশে বিভিন্ন কার্যক্রম গ্রহণ করছে। 
২০১০ সালে জাখসেনর বেকারত্বের হার ছিল ১১.৯%। জার্মানির পুণএকত্রীকরণের আগে বেকারত্বের হার জাখসেনতে ছিল ১২% এবং সমগ্র জার্মানিতে ছিল ৭.৭%। তবে ২০১২ সালে জাখসেনর বেকারত্বের হার সর্বনিম্ন ৮.৮%-এ পৌছেছিল।
জাখসেনর লাইপজিগ অঞ্চলে বেকারত্বের হার সবচেয়ে বেশি। এখানে বিএমডব্লিউ ও পোর্শা-এর বিনিয়োগের পরেও বেকারত্ব খুব একটা হ্রাস পায়নি। মোটরগাড়ি নির্মাণ শিল্প জাখসেনর অর্থনীতির অন্যতম চালিকা শক্তি। জাখসেনর ফ্রাইবার্গ আগে খনি শিল্পভিত্তিক ছিল, তবে এটি বর্তমানে সৌর শক্তি সম্পর্কিত প্রযুক্তির জন্যে সুপরিচিত। ড্রেসডেন এবং আশেপাশের কিছু এলাকা জৈবপ্রযুক্তির ক্ষেত্রে আন্তর্জাতিকভাবে সুপরিচিত। এসব উচ্চ-প্রযুক্তিগত খাত খুব বেশি কর্মসংস্থান সৃষ্টি না করলেও তা জাখসেনর মেধা-স্থানান্তর বা ব্রেইন-ড্রেন নিরসণে গুরুত্বপূর্ণ ভূমিকা রেখেছে। স্থানীয় শিল্প-কারখানাগুলির সাথে অংশীদারিত্বের মাধ্যমে এখানকার বিশ্ববিদ্যালয়গুলি তাদের মান উন্নয়ন করছে। ড্রেসডেন ও লাইপজিগের জনসংখ্যা হার ক্রমবর্ধমান হলেও জাখসেনর অন্যান্য ছোট শহরের জনসংখ্যা হ্রাস পাচ্ছে।
২০০৯ সা; নাগাদ জাখসেনর ২০.৫% মানুষ জার্মান ইভাঞ্জেলিক্যাল চার্চে বিশ্বাসী। ৩.৬% মানুষ ক্যাথলিক চার্চে বিশ্বাসী এবং বাকি ৭৫.৯% মানুষ অন্যান্য ধর্মে বিশ্বাসী কিংবা নাস্তিক।.
অহনা দেওল
অহনা দেওল () (জন্ম: জুলাই ২৮, ১৯৮৫) একজন ভারতীয় নৃত্যশিল্পী, মডেল এবং অভিনেত্রী। তিনি বলিউড অভিনেতা ধর্মেন্দ্র এবং অভিনেত্রী হেমা মালিনীর দ্বিতীয় কন্যা। তিনি ভারতীয় শাস্ত্রীয় নৃত্য, চলচ্চিত্র নির্মাণ এবং ফ্যাশন ডিজাইনিংয়ের সাথে যুক্ত রয়েছেন। ২০১০ সালে ঋত্বিক রোশন এবং ঐশ্বরিয়া রাই বচ্চন অভিনীত সঞ্জয় লীলা বনসালীর "গুজারিশ" (২০১০) চলচ্চিত্রে সহকারি পরিচালক হিসেবে কাজ করেন তিনি।
অহনা ভারতের মুম্বই, মহারাষ্ট্রে ১৯৮৫ সালে জন্ম নেন এবং বর্তমানে তিনি মুম্বইয়ে বাস করেন। তিনি মিথিবাই কলেজ, মুম্বাই থেকে তার লেখাপড়া সম্পন্ন করেন। ছেলেবেলা থেকেই তিনি নাচ করতেন। তিনি গুরু রবীন্দ্র অতীবুদ্ধির অধীনে ভারতীয় শাস্ত্রীয় নৃত্যের ওডিসি নৃত্য ঘরণার প্রশিক্ষণ নেন। পরবর্তিতে তিনি দেশে এবং দেশের বাইরে, বিষশষ করে খাজুরাহও নৃত্য উৎসবে অংশ নেন।
অহনা ফেব্রুয়ারি ২, ২০১৪ সালে দিল্লি ভিত্তিক ব্যবসায়ী বৈভব বহরাকে বিয়ে করেন। বৈভবের সাথে তার প্রথম পরিচয় ঘটে ২০১২ সালে বড় বোন এশা দেওলের বিয়ের অনুষ্ঠানে এবং এরপর তারা ভাল বন্ধু হয়ে ওঠেন। এর পূর্বে অভিনেতা রণবির সিংয়ের সাথে তার সর্ম্পকের কথা শোনা যায় বিভিন্ন প্রতিবেদনে; তবে এই সম্পর্ক বেশিদিন স্থায়ী হয় নি। পরবর্তিতে আদিত্য রায় কাপুরের সাথে তার সম্পর্কের কথা শোনা গেলেও অহনা তা অস্বীকার করেন।
আনন্দ চন্দ্ৰ আগরওয়ালা
আনন্দ চন্দ্র আগরওয়ালা( ইংরেজি: Ananda Chandra Agarwala; অসমীয়া: আনন্দ চন্দ্র আগরৱালা) অসমের প্রসিদ্ধ কবি,অনুবাদক, প্রশাশক, ইতিহাসবিজ্ঞ ও লেখক ছিলেন। জোনাকি যুগের অসমীয়া লেখকের মধ্যে তিনি অন্যতম স্থানের অধিকারী ছিলেন। তিনি “ভাঙনি কোওর” ও “বিহগি কবি” নামেও পরিচিত ছিলেন। আনন্দ চন্দ্র আগরওয়ালা ১৯১৬ সনে রায় সাহাব ও ১৯২১ সনে রায় বাহাদুর উপাধি পেয়েছিলেন। তিনি তেজপুর পৌরসভার সভাপতি ছিলেন। ছাত্র জীবনে তিনি বন্ধুদের সহযোগিতায় “ ধর্ম সঙ্গিত” নামক গ্রন্থের রচনা করেছিলেন। ১৯০৬ সনে তিনি “পুলিশ মেনুয়্যাল” রচনা করেছিলেন। অসমীয়া সাহিত্যে যথেষ্ট অবদান থাকার জন্য ১৯৩৪ সনে মঙ্গলদৈয়ে অনুষ্ঠিত অসম সাহিত্য সভার বার্ষিক অধিবেশনে তিনি সভাপতির পদে নির্বাচিত হয়েছিলেন। তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পত্রিকার নিয়মিত লেখক ছিলেন।
১৮৭৪ সনে ভারতের অসম রাজ্যের শোনিতপুর জেলার অন্তর্গত তেজপুরের বরাঙাবারী অঞ্চলে আনন্দ চন্দ্র আগরওয়ালার জন্ম হয়েছিল। পিতার নাম কাশীরাম আগরওয়ালা। তিনি রাঙাবারী বিদ্যালয় ও তেজপুরের সরকারি উচ্চতর মাধ্যমিক বিদ্যালয় ও কলকাতার মেট্রপলিটান কলেজ থেকে শিক্ষা গ্রহণ করেছিলেন। কলকাতায় থাকাকালীন অবস্থায় তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পেপারের নিয়মিত লেখক ছিলেন। সাহিত্য চর্চায় ব্যাস্ত থাকার জন্য তিনি ডিগ্রী অসমাপ্ত করে অসমে চলে এসেছিলেন।
শিবসাগর উচ্চতর মাধ্যমিক বিদ্যালয়ে তিনি শিক্ষকের পদে নিযুক্তি ছিলেন। তারপর তিনি সাব-ইন্সপেক্টর, ইন্সপেক্টর ও শিলচর আরক্ষী প্রশিক্ষন কেন্দ্রের অধ্যক্ষ ছিলেন। গুয়াহাটি ও ডিব্রুগড়ের সহ আরক্ষা অধীক্ষকের পদেও তিনি নিযুক্তি ছিলেন। ১৯৩০ সনে তিনি আরক্ষী অধীক্ষকের পদ থেকে অবসর গ্রহণ করেন ও জোনাকি এবং বিজুলি পত্রিকার সঙ্গে জড়িত হয়ে অসমীয়া সাহিত্যেকে যথেষ্ট অবদান দেন। ১৯৪০ সালে তেজপুরে আনন্দ চন্দ্র আগরওয়ালার মৃত্যু হয়েছিল।
যতীন বরা
যতীন বরা(ইংরেজি: Jatin Bora; অসমীয়া: যতীন বরা) অসমের চলচিত্র অভিনেতা, থিয়েটার অভিনেতা ও চলচিত্র পরিচালক। তিনি ১৮৮৯ সনে আব্দুল মজিদ পরিচালিত উত্তরকাল চলচিত্রে অভিনয় করে চলচিত্র জগতে প্রবেশ করেন। ১৯৯৫ সনে তিনি প্রদীপ গগৈ পরিচালিত “আই কিল হিম সার” চলচিত্রে মূখ্য চরিত্রে অভিনয় করেছিলেন। ২০০০ সনে মুনিন বরুয়া পরিচালিত “হিয়া দিয়া নিয়া” চলচিত্রে তিনি যথেষ্ট জনপ্রিয়তা লাভ করেছিলেন। তিনি ভ্রাম্যমান থিয়েটারে অভিয়ন করেও জনপ্রিয়তা অর্জন করেছিলেন। তিনি অভিনয় করা সন্জীব সভাপন্ডির পরিচালিত “ জুয়ে পোরা খুন” ২০০৪ সনে আন্তরাষ্ট্রীয় চলচিত্র সমারোহে স্থান পায়। যতীন বরা ২০০৬ সনে “অধিনায়ক” নামক চলচিত্র পরিচালনা করেছিলেন। তিনি ১৯৯৭ সনে ড: ভবেন্দ্র নাথ শইকীয়া পরিচালিত কালসন্ধ্যা নামক হিন্দী চলচিত্রে অভিনয় করেছিলেন।
২০১৪-১৫ প্রিমিয়ার লীগ
২০১৪-১৫ প্রিমিয়ার লীগ ইংল্যান্ডের পেশাদার ফুটবল লীগ প্রিমিয়ার লীগের তেইশতম মৌসুম। এই লীগের সময়সূচী ঘোষণা করা হয় ১৮ জুন ২০১৪ সালে। 
১৬ আগস্ট ২০১৪ সালে এই মৌসুম শুরু হয়। গত আসরের চ্যাম্পিয়ন দল ছিলো ম্যানচেস্টার সিটি।
চেলসি এই আসরে তাদের ৫ম শিরোপা অর্জন করে
২০১৩-১৪ মৌসুমের প্রথম ১৭টি দল এবং ২০১৩-১৪ ফুটবল লীগ চ্যাম্পিয়নশিপ থেকে উন্নীত ৩টি দল এই মোট ২০টি দল নিয়ে এবারকার প্রতিযোগিতাটি অনুষ্ঠিত হবে।
৫ এপ্রিল ২০১৪ সালে লিচেস্টার সিটি প্রথম দল হিসেবে ফুটবল লীগ চ্যাম্পিয়নশিপ থেকে প্রিমিয়ার লীগে উন্নীত হয়। ২২ এপ্রিল ২০১৪ সালে তারা বোল্টনকে হারিয়ে ঐ প্রতিযোগিতার চ্যাম্পিয়ন হয়। ২১ এপ্রিল ২০১৪ সালে বার্নলি উইগান অ্যাটলেটিককে হারিয়ে ২য় দল হিসেবে প্রিমিয়ার লীগে খেলার যোগ্যতা অর্জন করে। ২৪ মে ২০১৪ সালে কুইন্স পার্ক রেঞ্জার্স তৃতীয় এবং শেষ দল হিসেবে প্রিমিয়ার লীগে খেলার যোগ্যতা অর্জন করে। লন্ডনের ওয়েম্বলি স্টেডিয়ামে অনুষ্ঠিত ২০১৪ ফুটবল লীগ চ্যাম্পিয়নশিপ প্লে-অফ ফাইনালে ডার্বি কাউন্টিকে ১-০ গোলে হারিয়ে দেয়ায় তারা এ যোগ্যতা অর্জন করে। এই তিনটি দল পূর্বের মৌসুমের কার্ডিফ সিটি, ফুলহাম এবং নরউইচ সিটির পরিবর্তে খেলবে যারা প্রত্যকেই পূর্বের মৌসুমে অবনমিত হয়েছিল।
নিজামিয়া
নিজামিয়া (, , ) হল উচ্চশিক্ষার জন্য মধ্যযুগের একপ্রকার শিক্ষা প্রতিষ্ঠানের সমষ্টি যা নিজামুল মুলক কর্তৃক সূচিত হয়। "নিজামিয়া" শব্দটি তার নাম থেকে সৃষ্ট। সেলজুক সাম্রাজ্যের সূচনালগ্নে সৃষ্ট এসব সুন্নি ইসলামি শিক্ষাপ্রতিষ্ঠানগুলো মাদ্রাসার মডেল হিসেবে বিবেচিত হয়।
নিজামিয়া প্রতিষ্ঠানগুলো ছিল মুসলিম বিশ্বে উচ্চ শিক্ষার জন্য প্রথম সুসংগঠিত শিক্ষাপ্রতিষ্ঠান। এখানকার শিক্ষার মান মুসলিম বিশ্বে সর্বোৎকৃষ্ট ছিল এবং ইউরোপেও এগুলো সমাদৃত ছিল। রাজকীয় ব্যবস্থাপনা ও অভিজাতদের মাধ্যমে এই প্রতিষ্ঠানগুলো আর্থিক, রাজনৈতিক ও আধ্যাত্মিকভাবে সহায়তা পেত। কিছু পন্ডিতের মতে নিজামিয়া মাদ্রাসা প্রতিষ্ঠার উদ্দেশ্য ছিল তখনকার সময় বর্ধিষ্ণু ইসমাইলি মতবাদকে মোকাবেলা করা। নিজামুল মুলক তার বিখ্যাত গ্রন্থ সিয়াসাতনামার একটি অনুচ্ছেদে ইসমাইলি মতবাদকে প্রত্যাখ্যান করেছেন।
সবচেয়ে বিখ্যাত শিক্ষাপ্রতিষ্ঠান ছিল বাগদাদের নিজামিয়া মাদ্রাসা যা ১০৬৫ খ্রিষ্টাব্দে প্রতিষ্ঠিত হয়। নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক নিযুক্ত করেন। পারস্যের কবি সাদি বাগদাদ নিজামিয়ার ছাত্র ছিলেন। অন্যান্য নিজামিয়া বিদ্যালয়গুলো নিশাপুর, আমুল, বাল্‌খ, হেরাত ও ইসফাহানে অবস্থিত ছিল।
নিজামুল মুলক ১০৯২ খ্রিষ্টাব্দে ইসফাহান থেকে বাগদাদ যাওয়ার সময় নিহত হন। বেশ কিছু বই অনুযায়ী শিয়াদের একটি বিভাগ ইসমাইলি হাশাশিনদের হাতে তিনি নিহত হন।
বাগদাদ নিজামিয়ার একজন কর্মকর্তা মুগাতিল ইবনে বাকরি বলেন যে তার ধারণা অনুযায়ী প্রথম মালিক শাহর আদেশে একটি সুন্নি-শিয়া বিতর্কের পর নিজামুল মুলক ও মালিক শাহ দুজনেই শিয়া মত গ্রহণ করেন। কিন্তু এরপর দুজনেই আততায়ীর হাতে নিহত হন। তবে অধিকাংশ ইতিহাসবিদ ও সুন্নি পন্ডিত এর বিপক্ষ মত পোষণ করেন।
পেত্র পোরাশেঙ্কা
পেত্র অলেক্সিয়ভিচ পোরাশেঙ্কা (; জন্ম: ২৬শে সেপ্টেম্বর ১৯৯৬৫, বোলহ্রাদ, ইউক্রেনীয় সোভিয়েত ইউনিয়ন, সোভিয়েত ইউনিয়ন) হচ্ছেন ইউক্রেনীয় ব্যবসায়ী, ধনকুব (বা শতকোটিপতি), রাজনীতিবিদ, পঞ্চম রাষ্ট্রপতি ও ইউক্রেনীয় সামরিক বাহিনীর সর্বাধিনায়ক (৭ই জুন ২০১৪ থেকে)। তিনি ইউক্রেনের নবম পররাষ্ট্রমন্ত্রী হিসেবে ২০০৯ থেকে ২০১০ পর্যন্ত ও ২০১২ সালের মার্চ থেকে নভেম্বর দ্বিতীয় পর্যন্ত বাণিজ্য ও অর্থনৈতিক উন্নয়ন মন্ত্রী হিসেবে দায়িত্ব পালন করেন। এর আগে তিনি ইউক্রেনের জাতীয় ব্যাংকের সভাপতি ও জাতীয় নিরাপত্তা ও প্রতিরক্ষা সংস্থার সম্পাদক হিসেবেও দায়িত্ব পালন করেন।
তিনি ২০১৪ সালের ইউক্রেনের রাষ্ট্রপতি নির্বাচনে ৫৪% ভোট পেয়ে বিজয় লাভ করেন। রাজনীতির বাইরে তিনি বিপুল সম্পদের মালিক; যার জন্য তাকে “চকোলেট কিং” হিসেবে ডাকা হয়।
বার্নলি ফুটবল ক্লাব
বার্নলি ফুটবল ক্লাব যারা দ্যা ক্লারেটস নামেও পরিচিত, ল্যাঙ্কারশায়ারের বার্নলিতে অবস্থিত একটি প্রিমিয়ার লীগ ভিত্তিক ক্লাব। এই ক্লাবটি ১৮৮৮ সাল থেকে শুরু হওয়া ইংল্যান্ডের সবচেয়ে পুরাতন ফুটবল প্রতিযোগিতা দ্যা ফুটবল লীগের প্রতিষ্ঠাতা সদস্য। ১৯১০ সালে ক্লাবটি প্রভাবশালী ইংলিশ ক্লাব অ্যাস্টন ভিলার প্রতি সম্মান দেখিয়ে ক্লারেট (রক্তবর্ণ) এবং নীল রং এর জার্সি ধারণ করে। এটা মনে করা হয়েছিল যে ঐ রং তাদের মানসিকভাবে উদ্বুদ্ধ করে তুলবে। ১৮৮৩ সাল থেকে তাদের হোম গ্রাউন্ড টার্ফ মুর।
বার্নলি এ পর্যন্ত দুইবার ১৯২০-২১ এবং ১৯৫৯-৬০ এ ফুটবল লীগ প্রথম বিভাগ এবং ১৯১৪ সালে এফএ কাপের চ্যাম্পিয়ন হওয়ার গৌরব অর্জন করে। দ্যা ক্লারেটসরা ১৯৬১ সালে ইউরোপিয়ান কাপের কোয়ার্টার ফাইনালে পৌছায়। ইংলিশ ফুটবল ইতিহাসে তারা সেই তিন দলে মধ্যে অন্যতম যারা ইংল্যান্ডের প্রথম চারটি পেশাদার লীগ স্তরের প্রতিটিতেই চ্যাম্পিয়ন হতে সক্ষম হয়। অন্য ক্লাব দুটি হচ্ছে উলভারহ্যাম্পটন ওয়ান্ডারার্স এবং প্রেস্টন নর্থ এন্ড।
নিজামিয়া মাদ্রাসা
নিজামিয়া মাদ্রাসা (আরবি,المدرسة النظامية; "মাদ্রাসাতুল নিজামিয়াহ") ছিল প্রথম প্রতিষ্ঠিত নিজামিয়াগুলোর অন্যতম। এটি ১০৬৫ সালে বাগদাদে প্রতিষ্ঠিত হয়। ১০৯১ এর জুলাই নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক হিসেবে নিয়োগ দেন। এসময় আল গাজ্জালির বয়স ছিল ৩৩ বছর।
বিনামূল্যে শিক্ষাদানকারী এই প্রতিষ্ঠানটিকে মধ্যযুগের সবচেয়ে বৃহৎ বিশ্ববিদ্যালয় হিসেবে বিবেচনা করা হয়।
বার্বা‌র বংশীয় আলমোহাদ রাজবংশের প্রতিষ্ঠাতা ইবনে তুমারত এখানে আল-গাজ্জালির অধীনে লেখাপড়া করেন। নিজামুল মুলকের জামাতা মুগাতিল ইবনে বাকরি প্রতিষ্ঠানের একজন কর্মী ছিলেন। ১০৯৬ সালে গাজ্জালি যখন মাদ্রাসা ত্যাগ করেন তখন এখানে ৩০০০ ছাত্র ছিল। ১১১৬ সালে মুহাম্মদ আল শাহরাস্তানি এখানে শিক্ষাদান করেন। ১১৭০ এর দশকে বাহাউদ্দিন শিক্ষাদান করেন। এরপর তিনি মসুলে শিক্ষাদানের জন্য যান।
পারস্যের কবি সাদি ১১৯৫ থেকে ১২২৬ সাল পর্যন্ত এখানে শিক্ষালাভ করেন। তিনি যখন তার তিরিশ বছরব্যাপী যাত্রা শুরু করেন তখন তিনি হুলাগু খানের নেতৃত্বে মোঙ্গলদের হাতে এর ধ্বংস প্রত্যক্ষ করেন। ১২৫৮ সালে এই ঘটনা সংঘটিত হয়।
সাদি বাগদাদের নিজামিয়ায় তার শিক্ষাজীবনের কথা পরিষ্কারভাবে স্মৃতিচারণ করেন: "একজন সহপাঠি ছাত্র আমার প্রতি বিদ্বেষ পোষণ করত, এবং আমি আমার শিক্ষককে তা জানিয়ে বলি: "যখনই আমি বেশি সঠিক উত্তর দিই তখন সে ক্ষুব্ধ হয়ে পড়ে।""
"শিক্ষক উত্তর দেন: "তোমার বন্ধুর হিংসা তোমার কাছে গ্রহণযোগ্য না, কিন্তু আমি জানি না যে কে তোমাকে পরনিন্দা প্রশংসনীয় বলেছে। যদি সে হিংসার মাধ্যমে সর্বনাশের পথ অবলম্বন করে তবে কুৎসার মাধ্যমে তুমিও তাকে অনুসরণ করলে।""
অনুবাদ আন্দোলন
অনুবাদ আন্দোলন বলতে বোঝায় মধ্যযুগে বাগদাদের বাইতুল হিকমাহতে শুরু হওয়া বুদ্ধিবৃত্তিক আন্দোলন। এতে গ্রিক ক্লাসিক রচনা আরবিতে অনূদিত হত।
ইসলামের প্রাথমিক যুগের গণিতশাস্ত্র এবং গ্রিক ও ভারতীয় গণিতের মধ্যকার সম্পর্ক এখন পর্যন্ত সম্পূর্ণরূপে বোঝা সম্ভব হয়নি। এর কারণ, অধিকাংশ রচনা হয় লাতিন ভাষায় সংরক্ষিত বা বর্তমানে টিকে নেই।
সাবিত ইবনে কুরা (৮৩৬-৯০১) নিকোমেকাসের "পাটিগণিত" অনুবাদ করেন। বনু মুসা ভ্রাতৃবৃন্দের পৃষ্ঠপোষকতায় গুরুত্বপূর্ণ গ্রিক গণিতবিদদের কর্মগুলো অনুবাদ ও সংশোধন করা হয়।
কুইন্স পার্ক রেঞ্জার্স ফুটবল ক্লাব
কুইন্স পার্ক রেঞ্জার্স (যারা কিউপিআর নামে পরিচিত) লন্ডনের হোয়াইট সিটিতে অবস্থিত একটি প্রিমিয়ার লীগ ভিত্তিক ইংরেজ পেশাদার ফুটবল দল যারা প্রিমিয়ার লীগে খেলে থাকে। তাদের সর্বোচ্চ অর্জন ১৯৬৭ সালে লীগ কাপে জয়, ১৯৭৫-৭৬ মৌসুমে পুরাতন প্রথম ডিভিশনে রানার আপ হওয়া এবং ১৯৮২ সালে এফএ কাপের ফাইনালে পৌঁছানো যেখানে তারা টটেনহামের সাথে ফিরতি খেলায় ১-০ গোলের ব্যবধানে পরাজিত যার প্রথম ফাইনালে তারা ১-১ গোলে ড্র করে।
১৮৮২ সালে ক্রাইস্টচার্চ রেঞ্জার্স এবং সেইন্ট জুডেস ইনিস্টিউটকে একত্রীভূত করে কিউপিআর গঠন করা হয় এবং তাদের ঐতিহ্যবাহী কিট হচ্ছে নীল সাদা। ক্লাবটি গঠনের পর প্রাথমিক বছরগুলিতে তাদের হোম গ্রাউন্ড ছিল কুইন্স পার্ক। তখন তাদের খেলাগুলো বিভিন্ন মাঠে খেলা হত। এর ক্লাবটি তাদের বর্তমান ঠিকানা লোতফাস রোডে তাদের স্থায়ী নিবাস গড়ে এবং বর্তমানে তাদের সকল হোম খেলা এই মাঠে পরিচালনা করা হয়। অন্যান্য পশ্চিম লন্ডন ক্লাবের সাথে নৈকট্যহেতু, কিউপিআর এর অনেক দলের সাথে প্রতিদ্বন্দ্বিতা রয়েছে যার মধ্যে অন্যতম হচ্ছে চেলসি, ফুলহাম এবং ব্রেন্টফোর্ড, যাদের সাথে ক্লাবটির খেলাগুলো পশ্চিম লন্ডন ডার্বি নামে পরিচিত।
পুরুষদের জাতীয় ফুটবল দলের তালিকা
অত্র নিবন্ধটি বৈশ্বিক পর্যায়ে পুরুষদের জাতীয় ফুটবল দলের তালিকা বিশেষ। এতে সকল স্বীকৃতপ্রাপ্ত ও অর্ধ-স্বীকৃতপ্রাপ্ত স্বাধীন রাষ্ট্রসমূহের প্রতিনিধিত্বকারী ফুটবল দল রয়েছে। এছাড়াও তালিকায় বিশ্ব ফুটবলের নিয়ন্ত্রণকারী সংস্থা ফিফা’র সদস্যভূক্ত দল অথবা ফিফা অনুমোদনপ্রাপ্ত মহাদেশীয় সংস্থাও অন্তর্ভুক্ত আছে। বর্ণিত সংগঠনগুলোর অন্তর্ভুক্ত নয় এমন আঞ্চলিক দল বা স্বীকৃতিবিহীন দেশসমূহের দলকে তালিকা থেকে বাদ দেয়া হয়েছে।
২১১টি পুরুষদের জাতীয় ফুটবল দল তাদের জাতীয় ফুটবল সংস্থা কর্তৃক নিয়ন্ত্রিত ও ফিফা কর্তৃক অনুমোদিত। তন্মধ্যে ১২টি জাতীয় ফুটবল দল ফিফা অনুমোদিত মহাদেশীয় কনফেডারেশনের সদস্য কিংবা সহযোগী সদস্য হলেও ফিফা’র সদস্য নয়। ফিফার সদস্যরা ফিফা বিশ্বকাপে অংশগ্রহণ করতে পারে ও একে-অপরের বিপক্ষে প্রতিদ্বন্দ্বিতা করে যা আনুষ্ঠানিকভাবে আন্তর্জাতিক খেলার মর্যাদা পায়। এ ফলাফল পরবর্তী চার বছর পর্যন্ত কার্যকর থাকে ও জাতীয় দলগুলোর নিজস্ব শক্তিমত্তার তুলনা কল্পে ফিফা কর্তৃক প্রকাশিত মাসিক ফিফা বিশ্ব র‌্যাঙ্কিংয়ে তুলে ধরা হয়। যে সকল জাতীয় দল কনফেডারেশনের পূর্ণাঙ্গ কিংবা সহযোগী সদস্য হলেও ফিফার সদস্যবিহীন অবস্থায় কনফেডারেশন চ্যাম্পিয়নশিপে অংশগ্রহণ করতে পারে। কিন্তু ঐ খেলাগুলো পরিপূর্ণভাবে আন্তর্জাতিক স্তরের নয়।
ছয়টি কনফেডারেশনগুলো হলো:-
ফিফা বিশ্ব চ্যাম্পিয়ন নির্ধারণে জাতীয় দলগুলোকে নিয়ে প্রতিযোগিতা আকারে বিশ্বকাপ পরিচালনা করে। এছাড়াও, প্রত্যেক কনফেডারেশন তাদের সদস্যদের মাঝখান থেকে সেরা দল নির্ধারণে নিজেদের চ্যাম্পিয়নশীপের আয়োজন করে থাকে।
ইউয়াফা তার সদস্যদের নিয়ে অর্ধ-নিয়মিতভাবে আরব নেশন্স কাপ পরিচালনা করে।
বর্তমান বিশ্বকাপ শিরোপা জয়ী দলকে ♠ প্রতীক দিয়ে চিহ্নিত করা হয়েছে। প্রত্যেক কনফেডারেশনের চ্যাম্পিয়নশীপ দলকে ♣ প্রতীক দিয়ে চিত্রিত করা হয়েছে।
এশিয়ার ভৌগোলিক আয়তনের উপর ভিত্তি করে এএফসি চারটি উপ-বিভাগে বিভক্ত করে:
এজেকিয়েল গারাই
এজেকিয়েল মার্সেলো গারাই গোন্সালেস (, ; জন্ম ১০ অক্টোবর ১৯৮৬) একজন আর্জেন্টিনীয় ফুটবলার যিনি পর্তুগীজ কাল্ব এস.এল. বেনফিকা এবং আর্জেন্টিনা জাতীয় দলের হয়ে সেন্ট্রাল ডিফেন্ডার হিসেবে খেলেন।
গারাই তার কর্মজীবন শুরু করেন নিওয়েল'স ওল্ড বয়েজের হয়ে, কিন্তু ১৯ বছর বয়সে তিনি স্পেনে পাড়ি জমান। তিনি স্পেনে ছয় মৌসুম ছিলেন। সেই সময়ে রাসিং সান্তেন্দার ও রিয়াল মাদ্রিদের হয়ে তিনি মোট ১০৯ খেলায় ১৫ গোল করেন। ২০১১ সালে তিনি বেনফিকার সাথে চুক্তি সাক্ষর করেন।
গারাই জন্মগ্রহন করেন সান্তা ফের রোজারিওতে। ১৮ বছর বয়সে, পেশাদার হিসেবে তার অভিষেক হয় স্থানীয় ক্লাব নিওয়েল'স ওল্ড বয়েজে। তিনি প্রথম মাঠে নামেন ক্লাব দে হিমনাসিয়া ইয়ে এসগ্রিমা লা প্লাতার বিপক্ষে।
গারাই তার প্রথম মৌসুমে নিওয়েল'সের হয়ে ১২ খেলায় মাঠে নামেন এবং একটি গোল করেন। একমাত্র গোলটি তিনি করেন স্থানীয় ডার্বি খেলায় রোজারিও সেন্ট্রালের বিপক্ষে। তারা ওই খেলায় ২-১ গোলে জয় লাভ করে।
স্টোক সিটি ফুটবল ক্লাব
স্টোক সিটি ফুটবল ক্লাব স্ট্যাটাফোর্ডশায়ারের স্টোক-অন-ট্রেন্টে অবস্থিত একটি প্রিমিয়ার লীগ ভিত্তিক ইংরেজ ফুটবল ক্লাব। এই ক্লাবটি ১৮৬৩ সালে স্টোক রাম্বেলার হিসবেে প্রতিষ্ঠিত হয়। ১৯২৫ সালে স্টোক-অন-ট্রেন্টকে নগরীর মর্যাদা দেয়া হলে ক্লাবটির নাম পরিবর্তন করে স্টোক সিটি রাখা হয়। নট্‌স কাউন্টির পর, ক্লাবটি বিশ্বের দ্বিতীয় প্রাচীনতম ফুটবল ক্লাব। এছাড়া তারা দ্যা ফুটবল লীগেরও প্রতিষ্ঠাতা সদস্য।
২০০৮ সালে দীর্ঘ ২৩ বছর প্রিমিয়ার লীগে অনুপস্থিত থাকার পর ২০০৮ সালে স্টোক সিটি পুনরায় প্রিমিয়ার লীগে উন্নীত হতে সক্ষম হয়। এই পর্যন্ত তাদের প্রধান সাফল্য হচ্ছে ১৯৭২ সালের ফুটবল লীগ কাপে চেলসিকে ২-১ গোলের ব্যবধানে পরাজিত করে বিজয়ী হওয়া। এছাড়া তারা ২ বার ফুটবল লীগ ট্রফি জিতেছে। লীগে তাদের সর্বোচ্চ অর্জন হচ্ছে চতুর্থ স্থান লাভ, যা তারা ১৯৩৫-৩৬ এবং ১৯৪৬-৪৭ মৌসুমে অর্জন করে। স্টোক ১৯৭২-৭৩, ১৯৭৪-৭৫ এবং অতি সম্প্রতি ২০১১-১২ মৌসুমে ইউরোপিয়ান প্রতিযোগিতায় প্রতিদ্বন্দ্বীতা করে। স্টোক সিটি ২০১১ সালে এফএ কাপের ফাইনালে খেলে যেখানে তারা ম্যানচেস্টার সিটির কাছে পরাজিত হয়ে রানার-আপ হয়। এছাড়া তারা তিনবার, ১৮৯৯, ১৯৭১ এবং ১৯৭২ সালে এফএ কাপের সেমিফাইনালে পৌছায়।
সোয়ানসি সিটি অ্যাসোসিয়েশন ফুটবল ক্লাব
সোয়ানসি সিটি ফুটবল ক্লাব (; ) দক্ষিণ ওয়েলসের সোয়ানসি ভিত্তিক একটি পেশাদার ফুটবল ক্লাব যারা প্রিমিয়ার লীগে খেলে থাকে। যদিও পূর্বে সোয়ানসি ইউরোপিয়ান প্রতিযোগিতায় অংশগ্রহণের সময় ওয়ালেসকে প্রতিনিধিত্ব করত বর্তমানে তারা ইংল্যান্ডকে প্রতিনিধিত্ব করে। তারা তাদের হোম খেলাগুলো লিবার্টি স্টেডিয়ামে খেলে থাকে।
এই ক্লাবটি ১৯১২ সালে সোয়ানসি টাউন হিসেবে প্রতিষ্ঠিত হয় এবং ১৯২১ সালে প্রথমবারের মত ফুটবল লীগে অংশগ্রহণ করে। ১৯৬৯ সালে সোয়ানসিকে নগরী ঘোষণা করার পর ক্লাবটির নাম পরিবর্তন করে সোয়ানসি সিটি রাখা হয়।
১৯৮১ সালে ক্লাবটি ফুটবল লীগ প্রথম ডিভিশনে উন্নীত হয়। এর পরের মৌসুমে ক্লাবটি শিরোপা জয়ের বেশ কাছাকাছি পৌঁছে গিয়েছিল যদিও শেষের দিকে খারাপ ফলের কারনে ৬ষ্ঠ স্থান লাভ করে যা এখন ক্লাবটির সর্বোচ্চ সাফল্য। সোয়ানসি সিটি সাপোর্টার সোসাইটি লিমিটেডের কাছে ক্লাবটির ২০ শতাংশ মালিকানা রয়েছে, যা স্পোর্টস ডিরেক্টের ভাষায় কোন সমর্থক গোষ্ঠী কর্তৃক সর্বোচ্চ সম্পৃক্ততার উদাহারন।
২০১১ সালে, সোয়ানসি সিটি ইংলিশ প্রিমিয়ার লীগে ওয়েলসের প্রথম ফুটবল ক্লাব হিসেবে উন্নীত হয়। ২০১৩ সালের ২৪ ফেব্রুয়ারি, সোয়ানসি সিটি ২০১৩ ইংলিশ লীগ কাপের ফাইনালে ব্রাডফোর্ড সিটিকে ৫-০ গোলে পরাজিত করে ক্লাবের ইতিহাসে প্রথম কোন প্রধান ট্রফি জিততে সমর্থ হয় এবং ২০১৩-১৪ উয়েফা ইউরোপা লীগে খেলার যোগ্যতা অর্জন করে।
লক্ষ্মীনাথ বেজবরুয়া
লক্ষ্মীনাথ বেজবরুয়া (ইংরাজি:Lakshminath Bezbaroa; অসমীয়া:লক্ষ্মীনাথ বেজবরুৱা:) আধুনিক অসমীয়া সাহিত্যের পথ-প্রদর্শক। কবিতা, নাটক, গল্প, উপন্যাস, প্রবন্ধ, রম্যরচনা, সমালোচনা, প্রহসন, জীবনী, আত্মজীবনী, শিশুসাহিত্য, ইতিহাস অধ্যয়ন, সাংবাদিকতা ইত্যাদিতে বেজবরুয়ার অবদান যথেষ্ট। তিনি কৃপাবর বরুয়া ছদ্মনামে সাহিত্য রচনা করতেন।
লক্ষ্মীনাথ বেজবরুয়ার পিতা দীননাথ বেজবরুয়া বৃটিশের অধীনে চাকরি করিতেন। চাকরিসুত্রে দীননাথ বেজবরুয়াকে নগাঁও থেকে বরপেটা স্থানান্তরিত হতে হয়েছিল। যাতায়তের সে'সময় ভাল সুবিধা না থাকায় দীননাথ ব্রহ্মপুত্রের জলে নৌকাপথে যাত্রা করেছিলেন। সেদিন ছিল কার্তিক মাসের লক্ষ্মী পূর্নিমা। দীননাথের পত্নী ঠানেশ্বরী দেবী নৌকায় লক্ষ্মীনাথ বেজবরুয়াকে জন্ম দিয়াছিলেন। পিতা দীননাথ চাকরিসুত্রে বিভিন্ন স্থানে বদলি হওয়ার কারণে লক্ষ্মীনাথকে তেজপুর, লক্ষীমপুর ও গুয়াহাটি সহ নানান স্থান থেকে শিক্ষা গ্রহন করতে হয়েছিল। অবশেষে পিতা অবসর গ্রহণ করার পর তিনি শিবসাগর থেকে ১৮৮৬ সনে এন্ট্রান্স পরীক্ষায় পাশ করেন। এন্ট্রান্স পরীক্ষা পাশ করার তিনি উচ্চ শিক্ষার জন্য কলকাতা গিয়েছিলেন। ১৮৯০ সনে তিনি কলকাতার জেনারেল অ্যাসেম্বলি কলেজ থেকে বি.এ পাশ করেছিলেন। উকিল হওয়ার লক্ষ্যে এরপর তিনি আইনের অধ্যয়ন করেন ও একই সময়ে এম.এ অধ্যয়ন করাও আরম্ভ করেন। কিন্তু শেষ পর্যন্ত তিনি আইন ও এম.এ অধ্যয়ন সম্পূর্ণ করতে পারেন নাই। ১৮৯১ সনে তিনি কলকাতার ঠাকুর পরিবারের কন্যা প্রজ্ঞাসুন্দরীকে বিবাহ করেছিলেন।
লক্ষ্মীনাথ বেজবরুয়া আইন ও এম.এ অধ্যয়ন করতে থাকাকালীন অবস্থায় গুয়াহাটির বিখ্যাত বানিজ্যিক প্রতিষ্ঠান বরুয়া-ফুকন ব্রাদার্সের মেনেজার ভোলানাথ বরুয়ার সহিত সাক্ষাৎ হয়েছিল। লক্ষ্মীনাথ বেজবরুয়া ও ভোলানাথের সহিত বন্ধুত্ব হয়েছিল । তারপর দুইজন মিলে কলকাতায় কাঠের ব্যবসা আরম্ভ করেছিলেন। ১৯১৬-১৭ লক্ষীনাথ বেজবরুয়া কলকাতার ওয়ার্ড কম্পানিতে কাজ করেছিলেন। ১৯১৭ সনে তিনি কাঠের ব্যবসায়ের জন্য সম্বলপুরে বসবাস করেছিলেন।
লক্ষ্মীনাথ বেজবরুয়া জীবনের শেষকাল সম্বলপুর, বরোডা, নাগপুর ও মুম্বাইতে কাটিয়েছিলেন। অবশেষে তিনি ১৯৩৮ সনের ১৮ আগষ্ট অসমে আসেন । ১৯৩৮ সনের ২৬ মার্চে ডিব্রুগড়ে লক্ষ্মীনাথ বেজবরুয়া মৃত্যুবরন করেন।
কলকাতায় থাকাকালীন অবস্থায় লক্ষ্মীনাথ বেজবরুয়া সাহিত্য জগতে প্রবেশ করেছিলেন। এই সময়ে তিনি চন্দ্রকুমার আগরয়ালা ও হেমচন্দ্র গোস্বামীর সহিত পরিচয় হন। অসমে অসমীয়া ভাষার পুন: স্থাপনের জন্য চন্দ্রকুমার আগরয়ালা , হেমচন্দ্র গোস্বামী, লক্ষ্মীনাথ বেজবরুয়া সহ কলেজের অন্যান্য সহপাঠী একত্রিত হয়ে অসমীয়া ভাষা উন্নতি সাধিনী সভা নামক একটি সভা গঠন করেছিলেন। এই সভা ১৮৮৯ সনে জোনাকি নামক একটি মুখপত্র প্রকাশ করেছিলেন। জোনাকি প্রকাশের প্রথম বৎসরের প্রথম প্রকাশন হিসেবে লিতিকাই নামক প্রহসনি প্রকাশ করা হয়েছিল। ১৯০৯ সনে প্রকাশিত হওয়া বাহী আলোচনীর তিনি প্রতিস্থাপক ও সম্পাদক ছিলেন। বাহী আলোচনীর মাধ্যমে তিনি সফল সাহিত্যিক হয়েছিলেন। তিনি সমসাময়িক চেতনা, আলোচনী, জন্মভূমি, মিলন, অসম সাহিত্য সভা প্রত্রিকা, অরুণ, আবাহন, বরদৈচিলা, ন-জোন, জয়ন্তী, দৈনিক বাতরি, অসম বন্তি ইত্যাদিতে সম্পাদনার কাজ করেছিলেন। 
লক্ষ্মীনাথ বেজবরুয়া রচনা করা কয়েকটি সাহিত্যের নাম:
২০১৩-১৪ প্রিমিয়ার লীগ
২০১৩-১৪ প্রিমিয়ার লীগ ইংল্যান্ডের সবচেয়ে বড় পেশাদার ফুটবল প্রতিযোগিতা প্রিমিয়ার লীগের ২২তম আসর। ১৯ জুন ২০১৩ সালেে এর ফিকশ্চার ঘোষণা করা হয় এবং ১৭ আগস্ট ২০১৩ থেকে মৌসুমটি শুরু হয়। খেলা শেষ হয় ১১ মে ২০১৪ সালে।
মৌসুমের শেষ দিনে ম্যানচেস্টার সিটি ওয়েস্ট হ্যাম ইউনাইটেডকে ২-০ গোলে পরাজিত করে ৮৬ পয়েন্ট নিয়ে লীগ চ্যাম্পিয়ন হয়। লীগ শেষ হওয়ার ২ সপ্তাহ আগেও লিভারপুলকে সম্ভাব্য বিজয়ী ধরে নেয়া হলেও, তারা তাদের শেষ ৩ খেলায় একটি পরাজয় ও দুইটি ড্র করে ৮৪ পয়েন্ট অর্জন করে এবং লীগে ২য় স্থান লাভ করে।
গহপুর
গহপুর () (IPA: ˌgəʊəˈpʊə) হচ্ছে ভারতের অসম প্রদেশের শোণিতপুর জেলার একটি শহর। এটি অসমের একটি বিখ্যাত ঐতিহাসিক স্থান যেখানে কনকলতা বড়ুয়া জন্মেছিলেন।
গহপুর ২৬.৮৮° উত্তর দ্রাঘিমাংশে এবং ৯৩.৬৩° পূর্ব অক্ষাংশে অবস্থিত। এটি সমুদ্রতল থেকে গড়ে প্রায় ৬৯ মিটার (২২৬ ফুট) উচ্চতায় অবস্থিত।
গহপুর শহরটি জাতীয় মহাসড়ক - ৫২ মাধ্যমে অরুণাচল প্রদেশের ইটানগর রাজধানী সাথে সংযুক্ত হয়েছে। যদিও ইটানগর জাতীয় মহাসড়ক - ৫২ এ মাধ্যমে গহপুর থেকে মাত্র ৩১ কিমি । এছাড়াও শহরটি ব্রহ্মপুত্র মাধ্যমে ছোট জাহাজ দ্বারা মাজুলী এবং জোড়হাটের সাথে সংযোগ করে।
২০১১ সনের আদমশুমারি অনুসারে, গহপুরের মোট জনসংখ্যা ১২১,৮৩০ । জনসংখ্যার ওপর ভিত্তি করে গহপুর শোণিতপুর জেলাতে ৭তম স্থান এবং আসামেতে স্থান ১১৭তম । গহপুরের মোট ৫৯,২৭১ জন কর্মরত। মোট কর্মসংস্থানের হারের ৩৪,৫০১ জন পুরুষ এবং ২৪,৭৭০জন মহিলা। কর্মসংস্থানের অনুপাত হচ্ছে ৪৯%। গহপুরের মোট ৭৯,৪৪২ শিক্ষিত যার শতকরা হার মোট জনসংখ্য়ার ৭৫%।
গহপুর হচ্ছে তেজপুর লোকসভার একটি অংশ।
এবং গহপুর হচ্ছে আসামের সর্ববৃহৎ একটি সাংবিধানিক সভা যা বুরোই থেকে হাওয়াযান পর্যন্ত অসমের উত্তরতীরে অবস্থিত।
ইসলামিক অনলাইন ইউনিভার্সিটি
ইসলামিক অনলাইন ইউনিভার্সিটি (আইওইউ) হল একটি অনলাইনভিত্তিক দূরশিক্ষণ প্রতিষ্ঠান। ইসলামি বক্তা বিলাল ফিলিপস ২০০১ সালে এটি প্রতিষ্ঠা করেন। কারিগরি ত্রুটি জন্য এর কার্যক্রম বন্ধ করা হয়েছিল। ২০০৭ সালের এপ্রিলে প্রতিষ্ঠানটি পুনরায় চালু হয়। এতে বিনামূল্যের শিক্ষাদানের ব্যবস্থা রাখা হয়েছে। প্রতিষ্ঠানটি সালাফি মতাদর্শ ধারণ করে।
ইউনিভার্সিটি অব সিয়েরা লিওনের আচার্য আর্নেস্ট বাই কোরোমা আইওইউ এর মত ইসলামি প্রতিষ্ঠানকে স্বাগত জানিয়েছেন।
২০১৪ সালে নাইজার সরকার ইসলামিক অনলাইন ইউনিভার্সিটির সে দেশের ৩৫ জন শিক্ষার্থীর জন্য ব্যাচেলর অব আর্ট স্কুলকে ফি প্রদান করে।
তকাজি শিবশঙ্কর পিল্লাই
তকাজি শিবশঙ্কর পিল্লাই‍ () (১৭ এপ্রিল ১৯১২ - ১০ এপ্রিল ১৯৯৯) ছিলেন একজন জনপ্রিয় ভারতীয় মলয়ালম কথাসাহিত্যিক। তিনি মূলত উপন্যাস, নাটক ও ছোটগল্প লিখে খ্যাতি অর্জন করেন। চেম্মীন অধিক পরিচিত উপন্যাস। ১৯৮৪ সালে কয়র উপন্যাসের জন্য সর্বোচ্চ সাহিত্য পুরস্কার জ্ঞানপীঠ লাভ করেন। মনুষ্যত্ব ও মানবতাবাদের জয়গানই তার সাহিত্যের মুল উপজীব্য। তকজি পেশায আইন জীবি ছিলেন | কাষর লেখার প্রেরণা প্রধানত পান আইন জীবন থেকেই | এই ব্রহত উপন্যাসের পটভূমি কেরলের কুট্টনাডন প্রদেশ | ঢাই সৌ বচ্চরের রাজনৈতিক, সামন্ততান্ত্রিক, পারিবারিক ক্ষেত্রের ক্রমানুগত পরিবর্তন স্পষ্টভাবে চার পীঠির মাধ্যমে উপন্যসে উঠে এষেচ্ছে | মাতৃশাসিত প্রথার অন্ত, ভূমি সম্বন্ধিত আইন, পারিবারিক মামলা মোকদ্দমা এবম কীভাবে মলয়ালী পরিবার বিপর্য়স্ত হোয তার ছবি উপন্যসে দেখা জায | বিশাল কানভাসে চিত্রিত এই উপন্যসে পাত্র ও পরিবার অনেক |
তকজির কযেকটি কাহিনি চলচিত্রে, নাটকে, টি.ভীরং পর্দায রূপায়িত|
বাদশাহ সৌদ বিশ্ববিদ্যালয়
কিং সৌদ বিশ্ববিদ্যালয় (KSU, ) সৌদি আরবের রিয়াদে অবস্থিত একটি পাবলিক বিশ্ববিদ্যালয়। ১৯৫৭ সালে সৌদি আরবের রাজা সৌদ বিন আবদুল আজিজ রিয়াদ বিশ্ববিদ্যালয় নামে এটি প্রতিষ্ঠা করেন। সৌদি আরবে এটি ধর্মীয় বিষয়ের জন্য বিশেষায়িত নয় এমন বিশ্ববিদ্যালয়ের মধ্যে প্রথম। দেশে দক্ষ জনবলের ঘাটতি দূর করার জন্য এটি প্রতিষ্ঠা করা হয়। ১৯৮২ সালে এটির নাম পরিবর্তন করে রাজা সৌদের নামে রাখা হয়।
বর্তমানে এতে মোট ৩৫,৮১০ জন ছাত্রছাত্রী আছে। ছাত্রীদের জন্য পৃথক প্যানেল এবং অগ্রগতি তদারকের জন্য কেন্দ্র রয়েছে যাতে ব্যক্তিগতভাবে নারী শিক্ষক বা টিভি নেটওয়ার্কের মাধ্যমে পুরুষ শিক্ষকরা কাজ করেন। বিশ্ববিদ্যালয়ে প্রাকৃতিক বিজ্ঞান, মানবিক ও কর্মোপযোগী শিক্ষা প্রদান করা হয়। এর জন্য কোনো টিউশন ফি দিতে হয় না। আরবি ও ইসলাম বিষয়ক শাখাগুলো ব্যতিত স্নাতক পর্যায়ে অন্যান্য শাখার শিক্ষার মাধ্যম ইংরেজি।
মুসতানসিরিয়া মাদ্রাসা
মুসতানসিরিয়া মাদ্রাসা (Arabic,المدرسة المستنصرية; "মাদ্রাসাতুল মুসতানসিরিয়া") বাগদাদের একটি ঐতিহাসিক দালান। এখানে মুসলিম বিশ্বের অন্যতম প্রাচীন মাদ্রাসা অবস্থিত ছিল। আব্বাসীয় খলিফা আল মুসতানসির ১২২৭ সালে এটি নির্মাণ করেন। এটি টাইগ্রিস নদীর বাম তীরে অবস্থিত। মঙ্গোলদের বাগদাদ অবরোধের সময় মাদ্রাসাটি টিকে যায়। এর অন্তর্ভুক্ত দালানের মধ্যে আছে সরাই সুক, বাগদাদ জাদুঘর, মুসতানাব্বি স্ট্রিট, আব্বাসীয় প্রাসাদ ও খলিফার সড়ক।
এর গ্রন্থাগারে প্রাথমিকভাবে ৮০,০০০ গ্রন্থ ছিল। খলিফা এগুলো দান করেন। বলা হয় যে সংগ্রহের পরিমাণ ৪,০০,০০০ এ পৌছায়। তবে এ সংখ্যাগুলো দাতাদের প্রশংসার জন্য প্রচারিত হয়েছে এমনও হতে পারে। মোঙ্গল আক্রমণের সময় গ্রন্থাগারটি ক্ষতিগ্রস্থ হয়নি। ১৩৯৩ সালে এটি নিজামিয়া মাদ্রাসার সাথে একীভূত হয়। ১৫৩৪ সালে উসমানীয়রা বাগদাদ দখল করলে প্রাসাদ ও গ্রন্থাগারের বইগুলো যুদ্ধলব্ধ সম্পদ হিসেবে নিয়ে যাওয়া হয়। এগুলো ইস্তানবুলের রাজকীয় গ্রন্থাগারের গুরুত্বপূর্ণ অংশ হয়ে উঠে এবং মুসতানসিরিয়া বন্ধ হয়ে যায়।
১২৩৫ সালে পানির শক্তি ব্যবহার করে দিনে ও রাতে নামাজের সময় জানানোর জন্য একটি এলার্ম ঘড়ি তৈরী হয়। এটি মাদ্রাসার প্রবেশ কক্ষে স্থাপিত ছিল।
বর্তমানে নতুন ভবনে মুসতানসিরিয়া মাদ্রাসার কার্যক্রম চালু আছে। ১৯২৭ সালে আধুনিকীকরণের অংশ হিসেবে মূল মাদ্রাসা পুনর্নির্মাণের সময় এটি মুসতানসিরিয়া বিশ্ববিদ্যালয়ের অংশে পরিণত হয়।
গোবিন্দ শঙ্কর কুরুপ
জি শঙ্কর কুরুপ () (৩ জুন ১৯০১ - ২ ফেব্রুয়ারি ১৯৭৮) বিংশ শতাব্দীর অন্যতম মালয়ালম কবি। তাকে মালয়ালম ভাষার "মহাকবি জী" বলে আখ্যায়িত করা হয়েছে। তিনি ১৯৬৫ সালে তাঁর ওটক্কুজল (The flute) বইটির জন্য ভারতের সর্বোচ্চ সাহিত্য পুরস্কার জ্ঞানপীঠ লাভ করেন।
মুহাম্মদ: দ্য ফাইনাল লিগেসি
মুহাম্মদ (সাঃ): দ্য ফাইনাল লিগেসি হল ২০০৮ সালে নির্মিত ও মহাম্মদ শেইখ নাজিব পরিচালিত একটি আরব টেলিভিশন ড্রামা সিরিজ , যেটি বর্তমানে ইসলাম চ্যানেলে সাপ্তাহিকভাবে সম্প্রচারিত হয়। আরব টেলিভিশনের জন্য এটি প্রথম ড্রামা সিরিজ যাতে নবী মুহাম্মদের আদ্যপান্ত জীবন কাহিনী ইসলামিক ঐতিহ্যগত ইতিহাস অনুসরণ করে তুলে ধরা হয়েছে। এর প্রাথমিক নাম ছিল কামার বনি হাশিম এবং তা ২০০৮ সালের রমজান মাসব্যাপী লেবানন ভিত্তিক বেসরকারি টেলিভিশন চ্যানেল এলবিসি তে সম্প্রচারিত হয়েছিল। ৩০ পর্বের এই টিভি সিরিজটিতে ইসলামিক নবী মুহাম্মদের পূর্ণ জীবন কাহিনী চিত্রায়িত করা হয়েছে এবং ইসলামিক ঐতিহ্য অনুসারে এতে নবী মুহাম্মদ, তার স্ত্রীগণ এবং চার খলিফার চরিত্রায়ন করা হয়নি।
২০১০ সাল এবং ২০১১ সালের রমযানে এটি কানাল ৭ নামক চ্যানেলে তুর্কি ভাষার মুহাম্মদ (এসএভি) এন হায়াতি শিরোনামে সম্প্রচারিত হয়েছিল। এটি পাকিস্তানের জিও টিভিতে মুহাম্মদ (সা:) সায়েদ-ই-কাউনাইন শিরোনামে উর্দু ভাষায় ডাবিংকৃতভাবে সম্প্রচারিত করা হয়। এছাড়াও এটি মালয় উপশিরোনামে ডিভিডিতে মালয়েশিয়ায় মুক্তি দেওয়া হয়।
সিডনি ওয়েব
সিডনি জেমস ওয়েব () (১৩ জুলাই, ১৮৫৯ - ১৩ অক্টোবর, ১৯৪৭) হচ্ছেন খ্যাতনামা ইংরেজ সমাজকর্মী ও সংস্কারবাদী। স্ত্রী বিয়াট্রিস ওয়েবের সংগে একত্রে ইংরেজ শ্রমিক আন্দোলনের ইতিহাস ও তত্ত্ব নিয়ে অনেক বই লেখেন। সংস্কারবাদী ফ্যাবীয় সমাজের অন্যতম প্রতিষ্ঠাতা। প্রথম সাম্রাজ্যবাদী বিশ্বযুদ্ধের সময় সোশ্যাল-শোভিনিস্ট। প্রথম (১৯২৪) ও দ্বিতীয় (১৯২৯-৩১) লেবার সরকারের সভ্য ছিলেন। সোভিয়েত ইউনিয়নের প্রতি সহানুভূতিশীল ছিলেন।
মক্তব
মক্তব () বা মাক্তাবিহ () বা মাক্তাবখানা () , আল কোত্তাব ( ') বলেও পরিচিত ( ') হল প্রাথমিক বিদ্যালয়ের আরবি প্রতিশব্দ। শিশুদের পড়া, লেখা, ব্যাকরণ ও ইসলামি বিষয়াদি শিক্ষাদান এর মূল কাজ হলেও অন্যান্য ব্যবহারিক ও তাত্ত্বিক বিষয়ও এর অন্তর্ভুক্ত। ২০ শতকের আগ পর্যন্ত মক্তব মুসলিম বিশ্বে জনশিক্ষার একমাত্র মাধ্যম ছিল। সরকারি ও বেসরকারি উভয় প্রকার উদ্যোগে মক্তব প্রতিষ্ঠিত হত।
আরবি শব্দ হলেও আফগানিস্তানে ফারসি ভাষায় প্রাথমিক ও এর উপরের স্তরের বিদ্যালয় বোঝাতে শব্দটি ব্যবহৃত হয়। ইবনে সিনাও একই অর্থে মক্তব শব্দটি ব্যবহার করেছেন।
মুসলিম সংখ্যাগরিষ্ঠ দেশগুলোতে মক্তব একটি প্রাচীন শিক্ষাব্যবস্থা। এতে শিক্ষকরা তাদের সামনে মেঝেতে বসা ছাত্রদের শিক্ষাদান করতেন। ইসলাম ও ধ্রুপদি আরবি ভাষা পাঠ্যসূচিতে অন্তর্ভুক্ত ছিল। তবে কুরআন মুখস্থ করানোর প্রতি মূল মনোযোগ দেয়া হত। আধুনিক স্কুলের সংখ্যাবৃদ্ধির সাথে সাথে মক্তবের সংখ্যা কমে গিয়েছে।
কোত্তাব অর্থ লেখক।"", বহুবচনে কাতিব। () এর উৎস বহু প্রাচীন।
আধুনিক আরবিতে মক্তব () ইংরেজি অফিস বোঝাতে ব্যবহৃত হয়। অন্যদিকে মাকতাবিহ () দ্বারা গ্রন্থাগার বা পাঠের স্থান বোঝানো হয়। আল কোত্তাব () দ্বারা বইয়ের বই অর্থও বোঝানো হয়।
মধ্যযুগে মুসলিম বিশ্বে প্রাথমিক বিদ্যালয়গুলোকে মক্তব বলা হত। এগুলোর সময়কাল ১০ শতক। উচ্চশিক্ষার জন্য প্রতিষ্ঠিত মাদ্রাসার মত মক্তবগুলোও মসজিদের সাথে সংযুক্ত থাকত। মক্তবের ব্যয় নির্বাহের জন্য উপমহাদেশে সুলতানি ও মুঘল শাসনামলে লাখেরাজ সম্পদের ব্যবস্থা করা হত। এই ব্যবস্থা মদদ-ই-মাশ নামে পরিচিত ছিল। ১০ শতকে সুন্নি আইনবিদ ইবনে হাজার আল হায়তামি মক্তবের বিষয়ে আলোচনা করেন। এতিমদের জন্য পরিচালিত একটি মক্তবের পরিচালক অবসরপ্রাপ্ত একজন শিয়া মতাবলম্বী বিচারকের আবেদনের প্রেক্ষিত দেয়া তার একটি ফতোয়ায় তিনি মক্তবের রূপরেখা প্রণয়ন করেন যাতে এতিমদের কোনোরকমভাবে বঞ্চিত করার পথ রুদ্ধ করা হয়।
১১ শতকে বিখ্যাত মুসলিম দার্শনিক ও শিক্ষক ইবনে সিনা তার একটি বইয়ে মক্তবে কর্মরত শিক্ষকদের দিক নির্দেশনার জন্য একটি অধ্যায় রচনা করেন যার নাম ছিল "শিশুদের প্রশিক্ষণ ও বেড়ে তোলায় শিক্ষকের ভূমিকা"। তিনি লিখেছেন যে একজন শিশু ব্যক্তিগতভাবে গৃহশিক্ষকের চেয়ে শ্রেণীকক্ষে অধিক উত্তমভাবে শিক্ষালাভ করতে পারে। এর কারণ হিসেবে তিনি ছাত্রদের পারস্পরিক প্রতিযোগিতা এবং দলগত আলোচনা ও বিতর্কের গুরুত্বের কথা উল্লেখ করেন। ইবনে সিনা মক্তবের পাঠ্যক্রমও আলোচনা করেন। তিনি এর জন্য দুটি পর্যায়ের কথা উল্লেখ করেছেন।
ইবনে সিনা লিখেছেন যে শিশুদেরকে ৬ বছর বয়সে মক্তবে পাঠানো উচিত। তার মতে ১৪ বছর বয়স পর্যন্ত প্রাথমিক শিক্ষা দিতে হবে এবং এ সময়ের মধ্যে তাদের কুরআন, ইসলামী অধিবিদ্যা, ভাষা, সাহিত্য, ইসলামী নীতিবিদ্যা ও অন্যান্য দক্ষতা, যেমন বিভিন্ন ব্যবহারিক জ্ঞান শিক্ষা দেয়া হবে।
ইবনে সিনা মক্তবের মাধ্যমিক শিক্ষাকে বিশেষায়িত সময় বলে উল্লেখ করেছেন যেখানে শিক্ষার্থীরা তাদের সামাজিক অবস্থানের আওতামুক্ত থেকে বিভিন্ন বিষয়ে দক্ষ হয়ে উঠবে। তিনি লিখেছেন যে ১৪ বছরের পর একজন শিশুকে শিক্ষার জন্য নিজের পছন্দের বিষয় বেছে নেয়ার সুযোগ দেয়া উচিত যাতে সে তার ভবিষ্যত কর্মজীবনের জন্য পথ খুজে নিতে পারে। তার মতে এটা একটি অন্তর্বর্তী অবস্থা এবং শিক্ষার্থীর মানসিক উন্নয়ন ও পছন্দের বিষয়কে হিসেব করতে বিধায় শিক্ষা সমাপ্তি সময় বয়সের কারণে সহজতা প্রদান করা উচিত।
মধ্যযুগে খিলাফতের সময় স্বাক্ষরতার হার অনেকাংশে বৃদ্ধি পায়। প্রাচীন এথেন্সের তুলনায় তা মধ্যযুগের সর্বাপেক্ষা অধিক স্বাক্ষরতার হার ছিল। মক্তব ও মাদ্রাসার পরিমাণ মধ্যযুগের মুসলিম বিশ্বে শিক্ষিতের পরিমাণ বৃদ্ধিতে মৌলিক ভূমিকা রাখে।
ঊরু
ঊরু শ্রোণী এবং হাঁটুর মধ্যবর্তী অংশ।
ফিমার,ঊরুর একমাত্র হাড়।এটি নিতম্বে বল ও সকেট ধরনের অস্থিসন্ধি এবং হাঁটুতে কন্ডাইল ধরনের অস্থিসন্ধি গঠন করে।
সব মিলিয়ে পা (নিম্নাংশ) ৭ টি অস্থি নিয়ে গঠিতঊরুতে ফিমোরাল ধমনী এবং অবটুরেটর ধমনী রক্ত যোগান দেয়।একইসাথে, ফিমোরাল শিরা,পপলিটিয়াল শিরা এর অগ্রবর্তী অংশ দ্বারা রক্ত গৃহীত হয়।এগুলি থ্রম্বসিস সংঘটিত হবার স্থান।
নারীদের ঊরু দেখে পুরুষরা যৌন উত্তেজনা লাভ করে ।
আলেকসান্দর কলচাক
আলেকসান্দর ভাসিলিয়েভিচ কলচাক (), (১৬ নভেম্বর, ১৮৭৪ - ৭ ফেব্রুয়ারি, ১৯২০) ছিলেন জার নৌবাহিনীর অ্যাডমিরাল ও রাজতন্ত্রী। ১৯১৭ সালের রুশ প্রতিবিপ্লবের অন্যতম নেতা।
কর্ডোবা আমিরাত
কর্ডোবা আমিরাত (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।
৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।
৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন। তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।
পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।
৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষনা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।
কর্ডোবা খিলাফত
কর্ডোবা খিলাফত (; trans. "Khilāfat Qurṭuba") ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোবা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোবা আমিরাত (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্ডোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোবার খলিফা ঘোষণা করেন। ইতিপূর্বে তার মূল উপাধি ছিল কর্ডোবার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোবার আমির হিসেবে দায়িত্ব পালন করেন।
আন্দালুসের ফিতনা বলে পরিচিত এক গৃহযুদ্ধের ফলে খিলাফত দুর্বল হয়ে পড়ে। দ্বিতীয় হিশামের বংশধর ও তার হায়িব আল মনসুরের উত্তরাধিকারিদের মধ্যে এই যুদ্ধ হয়। ১০৩১ সালে কয়েক বছরব্যাপী যুদ্ধের পর খিলাফত ভেঙে পড়ে এবং তাইফা নামক বেশ কিছু স্বাধীন রাজ্যের উদ্ভব হয়।
শ্রুতি আগারওয়াল
শ্রুতি আগারওয়াল (ইংরেজি: Shruti Agarwal) (জন্ম: সেপ্টেম্বর ২৬) একজন ভারতীয় মডেল এবং অভিনেত্রী। তিনি রোহিত নায়ার পরিচালিত "শ্যাডো" (২০০৯), সতিশ কৌশিক পরিচালিত "তেরে বিনা জিয়া নাহি যায়ে" (২০১০) ইত্যাদি চলচ্চিত্রের জন্যে পরিচিত। মূলত ২০০৬ সালে কিংফিশার সাঁতারের পোশাক পন্জিকায় মডেল হিসেবে উপস্থিতির জন্যে তিনি খ্যাতি অর্জন করেন।
নরনারায়ণ সেতু
নরনারায়ণ সেতু অসমের বঙাইগাও জেলার যোগীঘোপায় অবস্থিত। এইটি দোতালা বিশিষ্ট সেতু। নরনারায়ণ সেতুতে রেল ও গাড়ি চলার সুবিধা আছে। ১৯৮৩ সনের ১১ নভেম্বর প্রধানমন্ত্রী ইন্দিরা গান্ধী পঞ্চরত্ন ও যোগীঘোপাকে সংযুক্ত করার উদ্যেশে নরনারায়ণ সেতুর আধারশিলা স্থাপন করেছিলেন। এই সেতু নির্মাণের পর অসম ও মেঘালয়ের মধ্যে দ্রুত বাণিজ্যিক ব্যবস্থা গঢ়ে উঠেছে। নরনারায়ন সেতু রেলপথে গুয়াহাটিকে সম্পূর্ণ ভারতের সহিত সংযুক্ত করেছে। ১৯৮৭ সনের ডিসেম্বর মাসে এই সেতু নির্মাণের সন্মতি পেয়েছিল তার ১১ বৎসর পর ১৯৯৮ সনের ১৫ এপ্রিল তৎকালীন প্রধানমন্ত্রী অটল বিহারী বাজপেয়ী অনুষ্ঠানিক ভাবে নরনারায়ণ সেতুর উদ্ধোধন করেছিলেন।
নরনারায়ণ সেতুর দৈর্ঘ্য প্রায় ২.২৮ কিলোমিটার ও প্রস্থ ১১.৫০ মিটার এবং গভীরতা ১৮.৫০ মিটার। এই সেতু নির্মাণের মোট ব্যয় ছিল ৩৬৮ কোটি ভারতীয় টাকা।
কলীয়াভোমরা সেতু
কলীয়াভোমরা সেতু (ইংরেজি:Kolia Bhomora Setu; অসমীয়া:কলীয়াভোমোৰা সেতু) অসমের তেজপুর ও নগাও শহর সংযোগকারী সেতু। এই সেতু ব্রহ্মপূত্র নদীর উত্তর ও দক্ষীনপারকে সংযুক্ত করেছে। কলীয়াভোমরা সেতু রেল পরিবহনের জন্য উপযুক্ত নহে। ১৯৭৮ সনে তৎকালীন প্রধান মন্ত্রী মোরারজী দেশাই এই সেতুর আধারশীলা স্থাপন করেছিলেন। ৩.৩ কিলোমিটার দৈর্ঘের কলীয়াভোমরা সেতু নির্মাণের জন্য মোট ব্যয় হয়েছিল ৮৮ কোটি ভারতীয় টাকা। ১৯৮৭ সনে প্রধান মন্ত্রী রাজীব গান্ধী এই সেতু উদ্ধোধন করছিলেন।
১৭৯৫ সনে কাররুপের হরদত্ত ও বীরদত্ত নামের ভাতৃদ্বয় আহোম শক্তির বিরুদ্ধে যুদ্ধ ঘোষণা করেছিল। এই যুদ্ধ আহোম সেনাপতি কলীয়াভোমরা বরফুকন দমন করেছিলেন। তিনি উত্তর পার থেকে দক্ষীনপার কামরুপ আসার জন্য শিলার খুটা ব্যবহার করে সংযোগী সেতু বানিয়েছিলেন। ফলে এই সেতুর নাম কলীয়াভোমরা রাখা হয়েছে।